El Club Valencia Mar aconsegueix quatre finals en la Copa del Món de gimnàstica aeròbica
2025-07-24

El Club Valencia Mar de gimnàstica aeròbica ha aconseguit quatre llocs en les finals de la Suzuki World Cup, celebrada a Tòquio aquest cap de setmana. Els noms propis d’aquestes posicions són: Carolina Asensi i Paula Laso, setena i huitena, respectivament, en la categoria infantil (12-14 anys); el trio d’aquesta mateixa edat format per Carolina Asensi, Laura Asensi i Andrea Martínez, que s’ha fet amb un quart lloc, i Belén Esterlich, que ha aconseguit una setena posició en el seu debut individual, en la màxima categoria.

La també gimnasta del club valencià, Silvia Rodríguez, que competia en la categoria junior (15-17 anys), ha quedat novena, a sol dues dècimes de la final. Per la seua banda, Arantxa Martínez ha conclòs la seua competició en la categoria sènior en quinzè lloc.

Cal destacar també la participació de les altres gimnastes de la delegació espanyola: Sara Moreno i Vicente Llí, del Club Aeròbic Moncada, que s’han pujat al més alt del podi en la modalitat de parelles. A més, Moreno ha aconseguit una quarta posició en la final individual, i Llí ha sigut cinquè en la competició masculina.

Tots aquests gimnastes representaran als seus clubs el pròxim 18 d’abril en el Campionat Autonòmic, i viatjaran a Bilbao, del 8 al 10 de maig, per competir en el Campionat d’Espanya d’aquesta modalitat.

La següent cita internacional tindrà seu a Borovets (Bulgària) i se celebrarà el primer cap de setmana de maig.